Hlavina (prítok Hornej Blavy)

Hlavina je potok na Dolnom Považí, v severnej časti okresu Trnava. Je to pravostranný prítok Hornej Blavy, meria 2,8 km a je tokom V. rádu.

 Prameň 
Pramení v Malých Karpatoch, v podcelku Brezovské Karpaty, severne od kóty 471,8 m v lokalite Ľahký kameň, v nadmorskej výške približne 300 m n. m. 

 Opis toku 
Potok tečie prevažne východným smerom, v pramennej oblasti okrajom chráneného územia Ľahký kameň. Potom priberá pravostranný prítok prameniaci severne od kóty 405,5 m v lokalite Na Piešti a následne tečie na styku Dobrovodskej kotliny na ľavom a Malých Karpát na pravom brehu. Napokon sa stáča na severovýchod a juhovýchodne od obce Dobrá Voda (pri miestnej výrobnej prevádzke) ústi v nadmorskej výške cca 233 m n. m. do Hornej Blavy.

 Referencie 

 Iné projekty 

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v okrese Trnava
Kategória:Dobrá Voda (okres Trnava)